Rijeka, 11. rujna 2020.g.

**NAJAVA DOGAĐANJA I POZIV ZA MEDIJE**

***SVI U ZBOR!* U RIJEČKOM STAROM GRADU**

**U subotu, 12. rujna 2020.g. od 10 do 12 sati na trgovima riječkog Starog grada održat će se glazbena manifestacija *Svi u zbor!*, kao dio programa Rijeke 2020 – Europske prijestolnice kulture.**

**Tijekom dvosatnog programa četiri zbora istovremeno će nastupati na četiri riječka trga, mijenjajući lokacije.**

U programu sudjeluju zborovi **Štorija** (Matulji), **Schola Cantorum** (Rijeka), **Gimpl** (Ravna Gora) te **Lira** (Rijeka), a kao posebni gosti manifestacije *Svi u zbor!*, nastupit će i članovi **dječjeg zbora Kap** (Rijeka).

Publika će ih moći čuti na **Trgu Principij**, **Trgu 128. brigade HV-a**, **Trgu Matije Vlačića Flaciusa** (Čajni trg) i **Pavlinskom trgu**.

Zborovi će izvoditi pjesme hrvatskih skladatelja, **od klasičnih i tradicionalnih, preko etno glazbe pa sve do popularnih suvremenih skladbi, kojima žele potaknuti publiku da im se pridruži u pjevanju**. Ova je manifestacija ujedno i **poziv sugrađanima da se pridruže zborovima i na taj način kvalitetno provode svoje slobodno vrijeme** te se aktivno uključe u kulturne aktivnosti našeg grada.

Manifestacija *Svi u zbor!*, **u organizaciji Komornog zbora Val,** nastala je kao ideja da se zborsko pjevanje iznese na ulice grada i, na neformalan način, približi sugrađanima.    
U Rijeci djeluje puno zborova koji imaju velike uspjehe u radu, ali slabu prepoznatljivost i ograničenu publiku. Zborsko pjevanje često se doživljava samo kroz ozbiljnu klasičnu glazbu i usko ciljane koncerte za publiku koja ima posebne afinitete. Potaknuti tom mišlju, organizatori su htjeli razbiti taj mit i otvoriti se sugrađanima nastupajući, zajedno s odabranim zborovima, na više lokacija u gradu, u isto vrijeme.

Unaprijed zahvaljujem na **objavi najave i dolasku**.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42